Քիմ Ուն-յոն

**Կիմ Ուն-Յոն** (,  )հարավկորեացի քաղաքացիական ինժեներ և համալսարանի պրոֆեսոր։ Երիտասարդության տարիներին նա ճանաչվել է որպես երեխա-հրաշամանուկ՝ ամենաբարձր գրանցված IQ-ով, որը Ստենֆորդ-Բինեի ինտելեկտի սանդղակով հավաքել է 210-ից բարձր միավոր։ Նա համալսարան է ընդունվել 4 տարեկանում։ 7 տարեկանում ենթադրաբար նա հրավեր է ստացել աշխատելու NASA-ում։ 5 տարեկանում նա տիրապետել է հինգ լեզվի։

## Վաղ կյանք
Կիմ Ուն-Յոնը ծնվել է 1962 թվականի մարտի 8-ին, Սեուլում, Հարավային Կորեա։ Նրա հայրը՝ Կիմ Սու-Սունը, ֆիզիկայի պրոֆեսոր է եղել Կոնկուկի համալսարանում, իսկ մայրը՝ Յու Մյոն-Հյունը՝ ուսուցչուհի։ Յուի խոսքով՝ մինչև 1 տարեկան դառնալը, որդին սովորել է ինչպես կորեական այբուբենը, այնպես էլ չինական 1000 նիշ՝ ուսումնասիրելով վեցերորդ դարի չինական պոեմ դասական *«Հազար նիշը»*։ 

3 տարեկանում նա կարողացել է լուծել մաթեմատիկական խնդիրներ և հրատարակել է իր անգլերեն և գերմաներեն էսսեների, ինչպես նաև գեղագրության և նկարազարդումների 247 էջանոց բեսթսելլեր ժողովածուն։

### Ելույթ Ֆուջի հեռուստաալիքով
5 տարեկանում Կիմը հանդես է եկել Ճապոնիայի Ֆուջի հեռուստաալիքով և ցնցել հանդիսատեսին՝ լուծելով դիֆերենցիալ հավասարումներ: Ավելի ուշ նա կրկին հայտնվել է ճապոնական հեռուստատեսությամբ՝ լուծելու դիֆերենցիալ և ինտեգրալային հաշվարկի բարդ խնդիրներ. նա ավելի ուշ հիշել է այդ փորձը.Ես իսկապես միայնակ էի։ Ոչ ոք երբեք ինձ հետ ընկեր չէր դառնում։ Աշխատանքային ժամերից հետո կարող էի մարզվել և վայելել իմ հոբբիները, բայց ոչ ոք չէր կարող ուղեկցել ինձ։ Ես այլ երկրից էի և երիտասարդ էի, ուստի երեխաների համար տեղեր չկային, չնայած բոլորը չափահաս էին։

## Կրթություն
Ըստ հայտնի աղբյուրների՝ Քիմը, իբր, 8 տարեկանում ՆԱՍԱ-ի հրավերով գնացել է Կոլորադոյի համալսարան՝ միջուկային ֆիզիկա սովորելու։ Սակայն, նրա հայրը լրագրողներին ասել է, որ Ճապոնիա մեկնելը՝ Ֆուջի հեռուստաշոուում նկարահանելու համար, «միակ անգամն էր, որ նա դուրս էր եկել երկրից», և որ ԱՄՆ-ում իր դոկտորական և մագիստրոսական աստիճանների ստացման մասին հաղորդագրությունները «լրագրողական անհեթեթություն» են։  Նրա այն հայտարարությունը, որ որդին երբեք չի հեռացել,  հակասում է Քիմի մոր հայտարարությունը, որն ասել է, որ չնայած նա «կարճ ժամանակով մեկնել է Կոլորադոյի համալսարան ՝ դասընթացներ լսելու», նա անմիջապես վերադարձել է, քանի որ նրանց հարմարությունները «անբավարար էին [Քիմի] հանճարի համար», ով տնային ուսուցում էր ստացել մինչև քոլեջի ընդունելության քննությունը։ 

Հարավային Կորեա վերադառնալուց հետո Կիմը պարտավոր էր պաշտոնապես ավարտել դպրոցը՝ աշխատանք ստանալու համար։ Ավելի ուշ նա ընդունվեց Չունգբուկի ազգային համալսարան, որտեղ ուսումնասիրել է քաղաքացիական ճարտարագիտություն և ստացել դոկտորի կոչում։ 

### Չափահասություն
2007 թվականից սկսած՝ նա Չունգբուկի ազգային համալսարանի լրացուցիչ դասախոս էր։ 2014 թվականի մարտի 14-ին նա դարձել է Շինհան համալսարանի դոցենտ և Հյուսիսային Կյոնգիի զարգացման հետազոտական ​​կենտրոնի փոխնախագահ։

2010 թվականին Քիմը հերքել է «ձախողված հանճար» լինելու գաղափարը։ «Ես փորձում եմ մարդկանց ասել, որ ես երջանիկ եմ այնպիսին, ինչպիսին կամ։ Բայց ինչո՞ւ պետք է մարդիկ իմ երջանկությունը անվանեն ձախողում»։ Նա ավելացրեց. «Ոմանք կարծում են, որ բարձր IQ ունեցող մարդիկ կարող են ամենակարող լինել, բայց դա ճիշտ չէ։ Նայեք ինձ, ես ո՛չ երաժշտական տաղանդ ունեմ, ո՛չ էլ հաջողության եմ հասնում սպորտում։ [...] Հասարակությունը չպետք է որևէ մեկին դատի միակողմանի չափանիշներով. բոլորն ունեն տարբեր ուսումնական մակարդակներ, հույսեր, տաղանդներ և երազանքներ, և մենք պետք է հարգենք դա»։

## Ծանոթագրություններ

Կատեգորիա:1962 ծնունդներ
Կատեգորիա:1963 ծնունդներ
Կատեգորիա:Ապրող անձինք
Կատեգորիա:Գինեսի գրքի ռեկորդակիրներ
Կատեգորիա:Հարավկորեացիներ
Կատեգորիա:Հրաշամանուկներ